ตะกายดาว

ตะกายดาว เป็น ละครซิตคอมเรื่องแรกของแกรมมี่ สร้างสรรค์โดย วาณิช จรุงกิจอนันต์ และ ยุทธนา มุกดาสนิท ในนาม "มาสเตอร์แพลน" โดยเป็นเรื่องราวของบริษัทรับจัดหานักแสดง ซึ่งมีผู้คนจากหลากหลายสถานะและอาชีพเข้ามาไต่ฝันเพื่อความเป็น "ดารา" 

ละครเรื่องนี้ได้รับการกล่าวขานจาก ยุทธนา มุกดาสนิท ผู้ร่วมสร้างเรื่องนี้ว่าเป็นละครโทรทัศน์รูปแบบ "ซีทรู" กล่าวคือเป็นงานสร้างละครอย่างทะลุปรุโปร่งและสมจริง ทั้งในแง่เนื้อหาสาระ ฉาก เทคนิค และการสะกดอารมณ์ผู้ชม ถือเป็นมิติใหม่ของวงการละครไทยในขณะนั้น  ลักษณะการถ่ายทำใช้โรงถ่าย (Studio) ตลอดเรื่อง

 ระยะเวลาออกอากาศ 
"ตะกายดาว" ออกอากาศตอนแรกวันที่ 6 ตุลาคม พ.ศ. 2532  โดยเสนอเป็นประจำทุกวันศุกร์ เวลา 21:00 - 22:00 น. ก่อนรายการ แผ่นฟิล์มวันศุกร์ ทาง สถานีวิทยุโทรทัศน์ไทยทีวีสีช่อง 9 อ.ส.ม.ท. (ปัจจุบัน คือ ช่องเอ็มคอตเอชดี) แต่ในปี 2533 ได้ย้ายและเพิ่มวันออกอากาศเป็นสัปดาห์ละ 2 ครั้ง โดยเสนอเป็นประจำทุกวันอังคารและวันพุธ เวลา 20:50 - 21:50 น. จนสิ้นสุดลงในวันที่ 14 มีนาคม พ.ศ. 2533  "ตะกายดาว" ... ที่เป็นละครซิตคอมง่ะ
 นักแสดง 
 นักแสดงหลัก 
 เศรษฐา ศิระฉายา รับบทเป็น องอาจ เจ้าของบริษัทจัดหานักแสดง
 เพ็ญพักตร์ ศิริกุล รับบทเป็น ดั๊ด น้องสาวขององอาจ มีหน้าที่รับสอนเด็กเดินแบบ บุคลิกเป็นคนสายตาสั้นแต่ขี้ลืม
 พิสัย ศะศิสมิต รับบทเป็น โจอี้ ชายหนุ่มเจ้าชู้  มีความหลงใหลและแอบรักดั๊ด
 วสันต์ อุตตมะโยธิน รับบทเป็น โหน่ง
 สกล หงษ์ทอง รับบทเป็น สำลี

 นักแสดงรับเชิญ 
นอกจากนักแสดงประจำแล้ว ยังมีนักแสดงคนอื่น นักร้อง นางแบบ หรือบุคคลในวงการบันเทิงหลากหลายแขนงซึ่งมีผลงานโดดเด่นในขณะนั้น มารับเชิญให้แสดงเป็นตัวละครตามคาแรกเตอร์ที่เป็นหรืออยากเป็น โดยในที่นี้จะระบุรายชื่อตอน วันออกอากาศครั้งแรก และนักแสดงรับเชิญในแต่ละตอน   
ปี 2532ตอนที่วันที่ออกอากาศชื่อตอนดารารับเชิญหมายเหตุ16 ตุลาคม 2532ประเดิมดาว213 ตุลาคม 2532เดี๋ยวดาว เดี๋ยวดาวธงไชย แมคอินไตย์327 ตุลาคม 2532ดาวซะเองทรงวิทย์ จิรโสภิณเล็ก ไอศูรย์43 พฤศจิกายน 2532ดาวน้อย (หลวง)กาญจนา จินดาวัฒน์ชนประคัลภ์ จันทร์เรือง517 พฤศจิกายน 2532ระวังดาวสามารถ พยัคฆ์อรุณสมพล กงสวรรณ624 พฤศจิกายน 2532ดาวหลบในใหม่ เจริญปุระ71 ธันวาคม 2532ดาวช่างร้ายเหลืออำพล ลำพูนชนาภา นุตาคม88 ธันวาคม 2532ดาวปุ๋ยสินจัย เปล่งพานิชสุทธิจิตร วีระเดชกำแหง915 ธันวาคม 2532ดาวอยู่แล้วชูศรี มีสมมนต์พิศมัย วิไลศักดิ์อมรา อัศวนนท์1022 ธันวาคม 2532ดาวได้ฟอร์มเลยนูโว1129 ธันวาคม 2532ดาวประจำบ้านน้อย โพธิ์งามปี 2533129 มกราคม 2533ดาวได้ข่าบดินทร์ ดุ๊กกมลชนก ปาร์นใจเป็ด เชิญยิ้มอุทุมพร ศิลาพันธ์1310 มกราคม 2533หนูทำดาวชนิศา อิมราพร (หนอยแน่)1416 มกราคม 2533ดาวตกกระสมควร กระจ่างศาสตร์สุลาลีวัลย์ สุวรรณทัตมาลี เวชประเสริฐสมพงษ์ พงษ์มิตร1517 มกราคม 2533มาตามดาวญาณี จงวิสุทธิ์1623 มกราคม 2533น้ำตาดาวจารุณี สุขสวัสดิ์ส.อาสนจินดา1724 มกราคม 2533ชีพจรลงดาวแสงระวี อัศวรักษ์อนันต์ บุนนาค1830 มกราคม 2533ดาวจ๋า (1)1931 มกราคม 2533ดาวจ๋า (2)สมบัติ เมทะนีนันทิดา แก้วบัวสายวทัญญู มุ่งหมาย206 กุมภาพันธ์ 2533ดาวแม่เปลี้ย (1)217 กุมภาพันธ์ 2533ดาวแม่เปลี้ย (2)ชุติมา นัยนาวีรยุทธ รสโอชา2213 กุมภาพันธ์ 2533ดาวดีเจวินิจ เลิศรัตนชัยหัทยา เกษสังข์2314 กุมภาพันธ์ 2533ดาวเพื่อชีวิตสุรชัย จันทิมาธร (หงา คาราวาน)มงคล อุทก (หว่อง คาราวาน)พงษ์เทพ กระโดนชำนาญ (หมู พงษ์เทพ)2420 กุมภาพันธ์ 2533ดาวเทวดาธเนศ วรากุลนุเคราะห์อรพรรณ พานทอง2521 กุมภาพันธ์ 2533ดาวยั่วฉวีวรรณ บุญปรกลินดา ค้าธัญเจริญจุรี โอศิริ2627 กุมภาพันธ์ 2533ดาวบ้านนา (1)2728 กุมภาพันธ์ 2533ดาวบ้านนา (2)ยอดรัก สลักใจศิรินทรา นิยากร287 มีนาคม 2533สุดปลายดาวขจรศักดิ์ รัตนนิสสัยอรนภา กฤษฎีรัชนี ศิระเลิศ2914 มีนาคม 2533ลาดาวรวมแขกรับเชิญ

 เพลงนำละคร 
เพลงนำละครมีชื่อเดียวกับละคร  ขับร้องและแต่งคำร้องโดย เรวัต พุทธินันทน์ และทำดนตรีโดย ชาตรี คงสุวรรณ ใช้ตอนเปิดและปิดละครมาตลอด ภายหลังละครอวสานก็ได้มีการขับร้องใหม่โดยศิลปินนักร้องท่านอื่นๆ อีกมากมายจนกลายเป็นเพลงหนึ่งที่ใช้ในเวทีประกวดต่างๆ เพื่อเป็นเส้นทางการหาที่สุดแห่งดาวเข้ามาประดับวงการดังเช่นในเนื้อเพลง

 ภายหลัง "ตะกายดาว" อวสาน 
หลังจากละครตะกายดาวอวสาน ทางมาสเตอร์แพลนได้มีการทำละครเรื่องใหม่เพื่อออกอากาศทางสถานีโทรทัศน์สีกองทัพบกช่อง 7 โดยมีชื่อเรื่องว่า "คนค้นคน" โดยใช้ทีมนักแสดงชุดเดิม และเพิ่มนักแสดงใหม่ เช่น นัท มีเรีย แต่ออกอากาศได้ไม่กี่เดือนก็ต้องลาจอ จนกระทั่งละคร "3 หนุ่ม 3 มุม" เริ่มออกอากาศในปี พ.ศ. 2534 ทางทีมงาน 3 หนุ่ม 3 มุม ได้นำละครตะกายดาวมาเป็นชื่อตอนหนึ่งในละครซิตคอมอายุยืนเรื่องนั้น โดยเนื้อเรื่องได้กำหนดให้ พีรพล (รับบทโดย ปฏิภาณ ปฐวีกานต์) เป็นผู้ไต่ฝัน โดยมี เศรษฐา ศิระฉายา กลับมารับบทบาทเดิมอีกครั้ง

 แหล่งข้อมูลอื่น 
 ไตเติ้ลละคร ตะกายดาว
 ฟังเพลง ตะกายดาว(เวอร์ชัน ไม่รู้จะเป็นอย่างไร)-เรวัต พุทธินันทน์ 

 อ้างอิง 

หมวดหมู่:รายการโทรทัศน์ช่อง 9
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2532
หมวดหมู่:ซิตคอมไทยในคริสต์ทศวรรษ 1980
หมวดหมู่:ซิตคอมไทยในคริสต์ทศวรรษ 1990
หมวดหมู่:รายการโทรทัศน์ไทยที่ยุติการออกอากาศในปี พ.ศ. 2533